Grafte en begrafnisgebruike (2) - www.bybelkennis.co.za
by Mitch Kalp · Published 08/06/2009 · Updated 28/09/2014
Grafte en begrafnisgebruike (2) – Daan Pienaar
Ons bespreek grafte en begrafnisgebruike in die tyd van die Nuwe Testament. Ons let op die hantering van die lyk en na rougebruike. Ons sluit af met die verskillende soorte grafte wat gebruik is.
Gewoonlik is die lyk gewas en in ŉ bepaalde vertrek gelaat (Handelinge 9:39). In die geval van Lasarus en Jesus is hulle hande en bene in linnedoeke wat met aromatiese speserye behandel is, toegedraai. ŉ Linnedoek is ook om die hoof gedraai.
In Jaïrus se huis is daar geween en geweeklaag (Markus 5:38). Vanweë die hartseer het mense op hulle bors geslaan (Lukas 18:13; 23:48). Jaïrus het ook fluitspelers gehuur (Matteus 9:23) waarskynlik om die lykslied te begelei. By Nain het Jesus ŉ prosessie teëgekom. Die lyk was op ŉ baar en was gedra deur draers. Rouklag het voortgeduur na die begrafnis.
Die sogenaamde Koningsgrafte in Jerusalem
Voorbeeld van rouklaers (Egipties)
Grot 3 in in die grafkompleks van Akeldama suid van Jerusalem.
Verskillende soorte grafte:
Skuifgraf: Hierdie graf word in die grafkelder uit die rots gekap en is tonnelvormig en loodreg in die wand van die grafkelder gegrawe waarin die lyk geskuif word.
Boogbankgraf: Hierdie graf was onder ŉ boogvormige nis in ŉ rotswand gekap. Aan die einde is daar ŉ effense styging in die graf waarop die hoof neergelê is.
Troggraf: Met hierdie graf is daar ŉ nis in die rotswand gekap wat die lyk kon akkommodeer. Dit neem die vorm aan van ŉ klipkis.
Trogbooggraf.: Dit is ŉ kombinasie van die boonste twee (2 en 3). Klaarblyklik is die Here Jesus in so ŉ graf begrawe.
Loop deur die Gees (Galasiërs 5:16 – 18)
Laaste 7 Dae: 4,004
Laaste 30 Dae: 19,280
Laaste 365 Dae: 401,171